23.8.2001,10:21 h- to bol môj čas. Moja veľká chvíľa, keď som sa dostala na tento svet. V Prešovskej nemocnici sa vtedy prvýkrát ozval plač ďalšej malej osôbky, ktorá sa práve narodila. Prvýkrát som mala možnosť uvidieť to, čo som si 9 mesiacov mohla len prestavovať. Aj napriek tomu, že ako prvú vec, ktorú som videla, bola doktorka s úsmevom na tvári, rozplakala som sa tým typickým novorodeneckým plačom. Mô-žem len hádať, prečo som plakala, možno mi bola zrazu zima alebo tam bolo pre mňa veľa svetla, ale vôbec sa mi to nepáčilo.

 V nemocnici som sa dlho neohriala a hneď som išla domov, kde na mňa čakala celá rodina. Od začiatku sa ma nevedeli dočkať, ale po niekoľkých dňoch ich to prešlo a každý deň sa pre nich začínal s nádejou, že prestanem plakať a že sa konečne upo- kojím spolu s mojím neustupujúcim hladom. Od malička som milovala jedlo a keď som bola hladná alebo som nebola s niečím spokojná, tak som to dala patrične naja- vo. Mesiac za mesiacom som rástla a malými krôčikmi som sa premieňala z dojčaťa na dieťa, ktoré už naplno objavuje svet, učí sa používať tie nemotorné rúčky a pomalými krokmi sa snaží naučiť chodiť.

 O rok neskôr som sa už hrala v tej mláke, ktorú všetci nazývali morom a obdivova-la som všetku tú krásu okolo seba. Bola som prvýkrát pri mori a podľa fotiek som si to naplno užívala. Nevedela som sa nabažiť vody v tej veľkej mláke, ktorú som nikdy pred tým nevidela. Každé ráno aj večer som si hľadala nových priateľov, ktorými boli čašníci v hoteli a to som ešte nevedela ani rozprávať. Postupom času som sa spolu s mojím hladom dostala aj do škôlky, kde som obdivovala prácu školských kuchárok, urobiť tú najlepšiu rybaciu nátierku na svete. Najlepšie časy, ktoré som v škôlke pre-žila, boli obdobia, keď sme sa išli pozrieť na bábkové divadlo alebo na návštevu do ZOO. Vtedy sme ako deti takúto cestu brali ako výlet do Ameriky a užívali sme si to. Už v tom čase som začala porušovať príkazy, keď som nikdy nechcela spať a vždy som čakala, kedy už konečne po mňa prídu moji starí rodičia a budeme sa hrať v parku. Moje šialené ja sa tam konečne mohlo prejaviť a slobodne som sa mohla vyblázniť s ostatnými kamarátmi.

 Ako náhle som nastúpila do školy, bolo koniec mojim poobedňajším výletom za dobrodružstvom. Zvykala som si na iný režim a denne som sa musela učiť množstvo nových vecí, počítať, čítať alebo kresliť. Konečne som začala chápať veciam, o ktorých som si dovtedy myslela, že sa dejú iba tak. Vo voľnom čase som sa svoju neposlušnosť snažila upokojiť tým, že som chodila na výtvarnú a hudobnú výchovu. Keď už ani to nepomáhalo, prebytočnú energiu som si mohla vybiť na plaveckom krúžku v škole, ktorý som z celého srdca milovala. ZŠ Májové námestie, ktorú som navštevovala, sa zameriavala na pohyb a športové aktivity žiakov, takže športovými aktivitami v škole som mala o zábavu postarané každý deň a nemala som čas na iné hlúposti.

 Po istom čase, keď som podrástla, bola som už samostatnejšia. Musela som

 Vedieť isté veci vybavovať sama a pomaly som sa stávala v niektorých smeroch zod-povednejšia, aj keď mi to často robilo problém, pretože môj podrezaný jazyk, ktorý som naplno využívala iba doma, som na verejnosti často nechcela používať, pretože som sa hanbila. Na 2. stupni som už nemusela chodiť na žiadne mimoškolské aktivity a čiastočne som si mohla plánovať môj voľný čas sama. To znamenalo, že každý jeden deň, či pekný, či škaredý, som sa po škole naučila na ďalší deň a utekala som von. Bý-vam v dedine a to znamená, že som vždy športovala a nemala som problém s pohybom.

 V 7.ročníku som si začala uvedomovať, že sa blíži čas, keď sa budem musieť roz-hodnúť kam ďalej v živote. Vtedy som si myslela, že mám množstvo času, ale keď sa na to pozriem spätne, tak vidím, že ten čas ubehol rýchlo. Ako jedna z mála žiakov som už vtedy vedela, kam pôjdem, keďže som už mala nejaké plány do budúcnosti. Mojím detským snom bolo stať sa zubárkou, mať pohodovú prácu a dostatok peňazí, ale tieto sny sa postupne rozplynuli. Vo 8.ročníku som naplno začala pracovať na tom, aby som sa dostala na mnou vybranú strednú školu. Bolo to ťažké, ale v porovnaní so súčasnosťou to nebol veľký problém. Mojou povinnosťou bolo učiť sa celkom primi-tívne veci a dostávať iba dobré známky. Podarilo sa mi to, aj keď to niekedy bola naozaj ťažká práca. Následne v  9.ročníku som si mohla vybrať stredné školy, o kto-rých som vedela, že sú kvalitné a mám šancu dostať sa na ne. Po úspešne zvládnutom monitore som si mohla zase trochu vydýchnuť a sústrediť sa už iba na prijímacie skúš-ky na strednú školu. Po týždni čakania na výsledky zo skúšok som to konečne vedela, dostala som sa na Gymnázium J. A. Raymana. Tie roky, ktoré som strávila na základnej škole neboli zbytočné a v pokoji som si mohla povedať, že moja snaha stála za niečo.

 Moje posledné leto na základnej škole ubehlo ako voda a od septembra som štu-dentkou Gymnázia J. A. Raymana. Vtedy som si povedala, že stredná škola bude do-brodružstvo a že pobyt na nej si musím užiť, a tak to aj robím. Prvý rok mi ubehol veľ-mi rýchlo a o pár mesiacov budem môcť povedať, že som už študentkou 2.ročníka. Nasledujúci rok bude ešte ťažší a čakajú ma nové výzvy, ale verím, že to zvládnem a tú to školu skončím a v maturitnom ročníku si budem môcť povedať: ,,Dokázala som to

 Keď si toto o pár rokov poviem, pred sebou budem mať ďalšie skúšky ako napr. vysoká škola, prax, moje prvé zamestnanie alebo ostatný život. Mám príliš vysoké am-bície a práve tie ma poháňajú vpred a pomáhajú mi zdolať všetky prekážky, ktoré sa mi stavajú do cesty. Dúfam, že mne sa moje sny o tom, že sa vypracujem na kvalitné-ho a úspešného architekta splnia a prajem to aj všetkým ostatným spolužiakom, aby sme sa o 15 rokov mohli opäť stretnúť a mohli si povedať, že každý jeden deň, ktorý sme venovali štúdiu, či už na tejto škole alebo na inej, nebol zbytočný. Nikto z nás

práve teraz nevie, čo s nami bude a čo budeme robiť, ale práve teraz to môžeme ešte ovplyvniť a vydať sa tou správnou cestou.